**RAD ŠKOLE OD 9. RUJNA 2025.**

III. osnovna škola Bjelovar, matična škola, radi u dvije smjene. Prvi tjedan nastave učenici predmetne nastave pohađaju prvu smjenu (od 8.00 sati do 13.55 sati), dok učenici razredne nastave pohađaju drugu smjenu (od 14.00 sati do 19.05 sati). Tijekom godine razredna i predmetna nastava naizmjence mijenjaju smjene.

Učenici razredne nastave koji pohađaju nastavu u PŠ Gudovac, PŠ Galovac, PŠ Veliko Korenovo i PŠ Obrovnica pohađaju nastavu samo u jutarnjoj smjeni (od 8.00 do 13.05 sati).

Od 9. rujna 2025. učenici imaju nastavu po redovnom rasporedu koji su dobili od svojih razrednih učitelja.

**Produženi boravak** za učenike razredne nastave počinje s radom 9. rujna 2025. godine u vremenu od 8.30 do 13.30 sati. U tjednu dok učenici pohađaju jutarnju smjenu produženi boravak radi od 11.30 do 16.30 sati.

**Školska kuhinja** počinje s radom 9. rujna 2025., za sve učenike Ministarstvo znanosti, obrazovanja i mladih osiguralo je besplatne obroke.

**Prijevoz učenika** u organizaciji Čazmatransa odvija se kao i prošle godine, po istom voznom redu.

Dolazak učenika u matičnu školu iz Bjelovara, Gudovca, Galovca, Obrovnice i Velikog Korenova je u 7.45 ili 13.45 sati, polazak s autobusnih stanica je pola sata ranije.

Odlazak učenika iz matične škole je nakon prve smjene u 12.35 i u 13.20 te nakon druge smjene u 18.35 i u 19.20.

Autobus učenike dovozi i odvozi s autobusnoga stajališta u Frankopanskoj ulici (kod Šumarije Bjelovar).

Ravnateljica škole: Suzana Turković, mag. prim. educ.

****